Էդվին Գեյ

**Էդվին Ֆրենսիս Գեյ** (, ), ամերիկյան տնտեսական պատմության մասնագետ, պրոֆեսոր և Հարվարդի բիզնեսի դպրոցի առաջին դեկան, 1929 թվականին Ամերիկյան տնտեսական ասոցիացիայի նախագահ։

## Կենսագրություն
Էդվինը ծնվել է 1867 թվականի հոկտեմբերի 27-ին Միչիգան նահանգի Դետրոյթ քաղաքում, հարուստ գործարար Ահարոն Ֆրենսիս Գեյի (15.10.1841-22.03.1884) և Մերի Լյուսենա Լաուդի (31.10.1846-1874) ընտանիքում։ Կրթությունը ստացել է Միչիգանի միջնակարգ դպրոցում, ապա Շվեյցարիայում։

1890 թվականին Միչիգանի համալսարանում ստացել է արվեստի բակալավրի աստիճան, այնուհետև ուսումը շարունակել է Լայպցիգի համալսարանում, Գյոթինգենի համալսարանում, Ցյուրիխի համալսարանում, Անգլիայում, գրքեր է ձեռք բերել Բրիտանական թանգարանում և Անգլիայի պետական արխիվում, իսկ Բեռլինի համալսարանում 1902 թվականին Գուստավ Շմոլերի ղեկավարությամբ դոկտորի աստիճան է ստացել։

1902 թվականին վերադառնալով ԱՄՆ՝ դասավանդել է Հարվարդի համալսարանում, 1903-1906 թվականներին՝ որպես պրոֆեսորի ասիստենտ, իսկ 1906 թվականից՝ որպես տնտեսական պատմության պրոֆեսոր։ 1908 թվականին զբաղեցրել է Հարվարդի բիզնեսի դպրոցի դեկանի պաշտոնը, հիմնական պաշտոնը նույն տարում (առաջին անգամ տվել է 59 ուսանող), որտեղ աշխատել է մինչև 1936 թվականին թոշակի անցնելը։

Առաջին համաշխարհային պատերազմի ընթացքում եղել է ԱՄՆ-ի շոգենավերի խորհրդի խորհրդականը։ Միտչելի հետ հիմնադրել է Տնտեսական հետազոտությունների ազգային բյուրոն և դարձել նրա առաջին նախագահը։ Եղել է Միջազգային հարաբերությունների խորհրդի հիմնական անդամ և օգնել Foreign Affairs ամսագրի գործարկմանը։ Եղել է նաև Ամերիկյան պատմական ասոցիացիայի փոխնախագահ, Ամերիկյան վիճակագրական ասոցիացիայի անդամ, 1919 թվականին դարձել Է New York Post թերթի խմբագիր և նախագահ (մինչև նրա սնանկացումը 1924 թվականին)։ 1928 թվականին օգնել է «Journal of Economics and Business History» ամսագրի թողարկմանը։ 1936 թվականին տեղափոխվել է Կալիֆոռնիա, որտեղ մինչև իր մահը աշխատել է Հանթինգթոնի գրադարանում։

Էդվինը մահացել է 1946 թվականի փետրվարի 8-ին Փասադենայի հիվանդանոցում՝ թոքաբորբից։

### Ընտանիք
1892 թվականի օգոստոսի 24-ին Էդվինն ամուսնացել է Լուիզ Ֆիտց Ռենդոլֆի հետ (05.05.1868-12.12.1945), որը ծնվել է Նյու Յորքի Պանամայում։ Նրանց ունեցել են մեկ որդի՝ Էդվարդ Ֆիտց Ռենդոլֆը (06.09.1898-18.07.1966) և մեկ դուստր՝ Մարգարետ Ֆիտց Ռենդոլֆ Գեյը (17.12.1901-03.08.1989)։

## Մատենագրություն
* Gay E.F. Zur Geschichte der Einhegungen in England, Ph.D. Dissertation, Berlin
* Gay E.F. The Inquisitions of Depopulation in 1517 and the 'Domesday of Inclosures'// Transactions of the Royal Historical Society 14.1, 1900, pp.&nbsp;231–303
* Burritt A.W., Dennison H.S., Gay E.F., Heilman R.E., Kendall, H. P. Profit Sharing, Its Principles and Practice: A Collaboration. Harper & brothers, 1918
* Gay E.F. The rhythm of history, 1923
* Gay E.F. Historical Records//AER, 1930
* Gay E.F., et al. Facts and factors in economic history: articles by former students of Edwin Francis Gay. Harvard University Press, 1932
* Gay E.F. The Rise of an English Country Family//Huntington Library Quarterly, 1939, 1940, 1943
* Hamilton A., Cole A.H., Gay E.F. Industrial and Commercial Correspondence of Alexander Hamilton: Anticipating His Report on Manufactures. Augustus M. Kelley, 1968

## Ծանոթագրություններ

Կատեգորիա:Ամերիկացի խմբագիրներ
Կատեգորիա:Ամերիկացի հրատարակիչներ
Կատեգորիա:Ամերիկացի պատմաբաններ
Կատեգորիա:Ամերիկացի տնտեսագետներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Միչիգանի համալսարանի շրջանավարտներ
Կատեգորիա:Ոչ գեղարվեստական գրողներ